|  |  |
| --- | --- |
| **Επίπεδο:** Α’ τάξη  **2η Θεματική ενότητα:** Οικογένεια  **1ο Μάθημα:** Διδασκαλία του γράμματος Τ,τ  **Διάρκεια:** 2 ώρες | |
| **Στόχοι μαθήματος**   * Τα παιδιά στο τέλος του μαθήματος να είναι σε θέση να κατανοούν το βασικό λεξιλόγιο που έχουν διδαχθεί. * Να απαντούν στην ερώτηση «Ποιος είναι/Ποια είναι». «Πώς λένε τον/την…»   **Προφορικό λεξιλόγιο**   * Θείος , θεία, παιδιά, * Πώς λένε τον/την λένε;   **Προϋπάρχουσα γνώση:**   * [Ποιος είναι;], Είναι.. * Η μαμά, ο μπαμπάς, ο αδελφός, η αδελφή, ο παππούς, η γιαγιά, ο νονός, η νονά, η οικογένεια   **Ολική ανάγνωση**  είναι, και, είμαι | |
| **Εισαγωγή (10 λεπτά):**  Επαναφορά των ρουτινών της τάξης:  - Τραγούδι καλωσορίσματος: *«Καλημέρα, τι κάνεις;»*  *Εναλλακτικά:*  -Τραγούδι καλωσορίσματος: *«Καλημέρα»*  Καλημέρα στη μαμά μου (δείχνω τα μαλλιά)  Καλημέρα στον μπαμπά (κάνω γροθιά)  Στον παππού (κάνω γυαλιά) και στην γιαγιά μου (κάνω αγκαλιά)  Στην δασκάλα (δείχνω τον εαυτό μου) στα παιδιά (δείχνω τα παιδιά)  Καλημέρα στο σχολείο (δείχνω την αίθουσα)  Αρχίζουν τα ελληνικά (δείχνω το ρολόι).  - Ρουτίνα - Καρτέλες ονομάτων:  Οι καρτέλες των ονομάτων των παιδιών τοποθετούνται σε ένα σημείο της τάξης όπου τα παιδιά μπορούν να τις δουν. Τα παιδιά καλούνται ένα-ένα να αναγνωρίσουν την καρτέλα με το όνομά τους, την παίρνουν και την τοποθετούν στο θρανίο τους. | **Διδακτικά μέσα και υλικά:**  **Οργάνωση τάξης-παιδιών:**  Καρτέλες ονομάτων | |
| **Εισαγωγή (4 λεπτά):**  Βάζουμε το τραγούδι με την οικογένεια και καλούμε τα παιδιά να τραγουδήσουν μαζί μας. Το τραγούδι το έχουν διδαχθεί στο νηπιαγωγείο. Το ακούμε δυο φορές. | https://www.youtube.com/watch?app=desktop&v=Llq87LDi9f0 | |
| **Δραστηριότητα 1 (7 λεπτά):**  Τι λείπει: Έχουμε τις καρτέλες λεξιλογίου της οικογένειας (εικόνες) στον πίνακα και ζητούμε από τα παιδιά να κλείσουν τα μάτια. Αφαιρούμε από τον πίνακα μια κάρτα και μετά ζητούμε από τα παιδιά να μας πουν ποια κάρτα λείπει. Ρωτάμε: «Ποιος λείπει;». Παίζουμε το παιχνίδι 2-3 φορές.  Στη συνέχεια λέμε στα παιδιά ότι θα προσθέσουμε ακόμα 3 κάρτες που παρουσιάζουν το νέο λεξιλόγιο: ο θείος, η θεία, τα παιδιά.  Ρωτάμε τα παιδιά αν ξέρουν ποιος είναι ο θείος/η θεία. Τα αφήνουμε να απαντήσουν και μετά λέμε στα παιδιά ότι ο θείος είναι ο αδελφός της μαμάς/ του μπαμπά και η θεία είναι η αδελφή της μαμάς/ του μπαμπά. | Καρτέλες λεξιλογίου οικογένειας (εικόνες)  . | |
| **Δραστηριότητα 2 (10 λεπτά):**  Παιχνίδι μνήμης: Υπάρχουν δύο σετ από κάθε κάρτα/εικόνα αναποδογυρισμένα πάνω στον πίνακα. Τα παιδιά καλούνται να γυρίζουν μόνο δύο κάρτες κάθε φορά με σκοπό να βρουν δύο ίδιες.  Καθώς γυρίζουν τις κάρτες καλούνται να πουν ποιος είναι. Όταν βρίσκουν ένα ζευγάρι καρτών το αφαιρούμε από τον πίνακα.  Η δραστηριότητα αυτή μπορεί να γίνει στο power point ή στο wordwall εάν υπάρχει δυνατότητα χρήσης ηλεκτρονικού υπολογιστή. | Καρτέλες με όλα τα μέλη της οικογένειας που έχουν διδαχθεί (x2) | |
| **Δραστηριότητα 3 (5 λεπτά):**  Ο ταχυδρόμος: Τα παιδιά κάθονται σε κύκλο. Η δασκάλα ζητάει από τα παιδιά να κλείσουν τα μάτια. Η εκπαιδευτικός αφήνει εικόνες πίσω από τα παιδιά. Όταν ανοίγουν τα μάτια, ο/η εκπαιδευτικός καλεί τα παιδιά που βρίσκουν πίσω τους εικόνες να πουν ποιος είναι στην εικόνα. Στη συνέχεια όλα τα παιδιά καλούνται να επαναλάβουν ταυτόχρονα τη λέξη δυνατά.  Ερώτηση: Ποιος είναι;  Απάντηση: Είναι ο/η… | * Καρτέλες με τα μέλη της οικογένειας (εικόνες) | |
| **Δραστηριότητα 4 (12 λεπτά)**  **«***Τετράδιο εύρεσης οριστικού άρθρου»:*  Δίνεται στα παιδιά το τετράδιο οριστικού άρθρου και ένας φάκελος με μικρές εικόνες με όλο το λεξιλόγιο της οικογένειας.  Ταυτόχρονα στον πίνακα τοποθετούμε ένα μεγάλο χαρτόνι το οποίο είναι χωρισμένο σε 2 στήλες. Μοιράζουμε ένα άλλο σετ με μεγάλες εικόνες με το λεξιλόγιο της οικογένειας (εκτός της λέξης «τα παιδιά») στα παιδιά και καλούμε τα παιδιά να μας πουν τη λέξη και να την τοποθετήσουν στη στήλη που ανήκει (ανάλογα με το γένος της λέξης).  Ταυτόχρονα όλα τα παιδιά τοποθετούν στο τετράδιό τους την αντίστοιχη εικόνα αντίστοιχη στήλη. | Τετράδιο οριστικού άρθρου  Καρτέλες (εικόνες): ο μπαμπάς, η μαμά, ο παππούς, η γιαγιά, ο αδελφός, η αδελφή, ο νονός, η νονά, ο θείος, η θεία  Φάκελος με μικρές εικόνες με το λεξιλόγιο της οικογένειας. | |
| **Δραστηριότητα 5 (7 λεπτά):**  **Δραματοποίηση:** Ο/η εκπαιδευτικός παρουσιάζει τη φιγούρα της Άννας και των άλλων ηρώων (Ηλίας, Ελένη, Λένος, Νόνη). Η δασκάλα ρωτά την Άννα να της πει πώς λένε τον καθένα. Καθώς ρωτά η δασκάλα τονίζει τα άρθρα «τον /την».  Ερώτηση: «Πώς τον λένε;» ή «Πώς την λένε»  Απάντηση: Τον λένε .../Την λένε …  **Ρίχνω την μαλακή μπάλα:** Κρατώ μια μαλακή μπάλα και την πετάω σε ένα διαφορετικό παιδί κάθε φορά. Ρωτάω το παιδί που έπιασε την μπάλα «Πώς τον/την λένε;» και δείχνω ένα άλλο παιδί. Το παιδί που έπιασε την μπάλα πρέπει να απαντήσει «Τον λένε../την λένε…» και το όνομα του παιδιού που δείχνει ο/η εκπαιδευτικός. Ο/Η εκπαιδευτικός διευκρινίζει ότι το «τον» το χρησιμοποιούμε για αγόρια και το «την» για τα κορίτσια. | Φιγούρες ηρώων: Ηλίας, Άννα, Ελένη, Λένο, Νόα, Νόνη  Μαλακή μπάλα | |
| **Δραστηριότητα 6 (15 λεπτά):**  Στη συνέχεια προβάλλουμε την εικόνα του κειμένου με τον νονό και τη νονά και καλούμε τα παιδιά να προβλέψουν ποιο μέλος της οικογένειας νομίζουν ότι είναι. Στη συνέχεια διαβάζουμε τα λόγια του Ηλία και της Άννας. και «Να η νονά! Την λένε Τότα» και «Να ο νονός! Τον λένε Τέλη» για να επιβεβαιώσουμε τις απαντήσεις τους. Ρωτάμε τα παιδιά πώς λένε την νονά και τον νονό των παιδιών και κυκλώνουμε τα ονόματά τους στον πίνακα.  Στη συνέχεια τοποθετούμε τις καρτέλες Τέλη και Τότα και καλούμε τα παιδιά να μας πουν από ποιο ήχο νομίζουν ότι ξεκινάνε τα δύο ονόματα. Τα παιδιά αναμένεται να απαντήσουν το «Τ». Ο/Η εκπαιδευτικός κυκλώνει το γράμμα «Τ» στις καρτέλες και δείχνει την προτεινόμενη φορά. Στη συνέχεια καλεί τα παιδιά με το «μαγικό» τους μολύβι να σχηματίσουν το γράμμα «Τ» ε διαφορετικούς τρόπους (στον αέρα, στο θρανίο κ.τ.λ.).  Ακολούθως ο/η εκπαιδευτικός απομονώνει το όνομα «Τότα». Τότε καλεί τα παιδιά να πουν που αλλού ακούνε τον ήχο «τ» στο όνομα αυτό. Ο/Η εκπαιδευτικός βοηθά τα παιδιά να εντοπίσουν το μικρό «τ» και παρουσιάζει την προτεινόμενη φορά. Τοποθετεί την κάρτα των δύο γραμμάτων (κεφαλαίο και μικρό) στο πίνακα και καλεί τα παιδιά να πούνε τον ήχο και να σχηματίσουν στον αέρα τα δύο γράμματα με την προτεινόμενη φορά.  **Δραστηριότητα 7 (10 λεπτά)**  Στη συνέχεια καλούμε τα παιδιά να διαβάσουν τις προτάσεις του κειμένου με διαφορετικούς τρόπους/ύφος. (Όλοι μαζί, μόνο αγόρια, μόνο κορίτσια, ένας-ένας, χαρούμενα, λυπημένα, θυμωμένα κ.τ.λ.). Ο/Η εκπαιδευτικός τοποθετεί την ανάλογη καρτέλα στον πίνακα καθώς διαβάζουν. Η δραστηριότητα αυτή μπορεί να γίνει με τη βοήθεια του power point.  Ο/Η εκπαιδευτικός βάζει στον πίνακα την καρτέλα «Τ» και καλεί τα παιδιά να την ενώσουν με τα φωνήεντα που γνωρίζουν ήδη (ο, η, ε, α) και μετά να διαβάσουν τις συλλαβές που προκύπτουν. Επίσης καλούμε τα παιδιά να διαβάσουν τα άρθρα «τον» και «την». Αφότου τις διαβάσουν τα παιδιά καλούνται στην ολομέλεια να εντοπίσουν λέξεις του κειμένου (στο power point ή στον πίνακα) που περιέχουν τις συλλαβές αυτέ (τα, τε, τη, το) και τα άρθρα «τον» και «την». | * Εικόνα κειμένου * Power point με κείμενο * Καρτέλες «Τέλη» και «Τότα» * Καρτέλα Τ, τ * Καρτέλες συναισθημάτων για ανάγνωση * Καρτέλες με «Τ» «τ», «ο», «η», «ε», «α». | |
| **Δραστηριότητα 8 : (5 λεπτά)**  Ο/Η εκπαιδευτικός σχηματίζει δύο μεγάλους κύκλους στον πίνακα. Πάνω από τον ένα θα γράψει «Τον λένε..» και πάνω από τον άλλο θα γράψει «Την λένε..».  Μέσα σε ένα κουτί έχει τοποθετημένες τις εικόνες του λεξιλογίου με τα μέλη της οικογένειας. Ο/Η εκπαιδευτικός καλεί ένα-ένα τα παιδιά να διαλέξουν τυχαία μια εικόνα από το κουτί, να πουν τη λέξη που απεικονίζει η εικόνα και να τοποθετήσουν την εικόνα μέσα στον ανάλογο κύκλο. Καθώς την τοποθετούν καλούνται να πουν την φράση «Τον λένε…» ή «Την λένε..» και να συμπληρώσουν την πρόταση με τα ονόματα της δικής τους οικογένειας.  Δραστηριότητα επέκτασης: **(5 λεπτά)**  Καλούμε ένα-ένα τα παιδιά να παίρνουν μια κάρτα κάθε φορά από τον πίνακα και να κάνουν την ερώτηση «Πώς λένε τον/την…» χρησιμοποιώντας τη λέξη που διάλεξαν. Μετά δίνουν την κάρτα σε ένα παιδί και το παιδί πρέπει να απαντήσει την ερώτηση. Αμέσως μετά το δεύτερο παιδί ρωτά πίσω «Πώς λένε τον/την..» και το πρώτο πρέπει να απαντήσει και αυτό.  *Παράδειγμα:*  -Πώς λένε τον παππού σου;  -Τον λένε Νικόλα./ Τον παππού μου τον λένε Νικόλα. | Καρτέλες με μέλη της οικογένειας (εικόνες) | |
| **Φύλλο εργασίας (20 λεπτά)**  Δίνεται στα παιδιά το φύλλο εργασίας και εργάζονται ατομικά. | Φύλλο εργασίας | |
| **Ολοκλήρωση –Αναστοχασμός-Κλείσιμο (10 λεπτά):**  Η/Ο εκπαιδευτικός επαναφέρει τα παιδιά στην ολομέλεια και τους αναφέρει πως θα παίξουν το παιχνίδι «Τηλέφωνο». Τα παιδιά κάθονται σε κύκλο και η δασκάλα δείχνει μια εικόνα από το λεξιλόγιο της οικογένειας στο πρώτο παιδί (χωρίς να την δουν τα υπόλοιπα παιδιά). Το παιδί αυτό θα πρέπει να ψιθυρίσει την φράση «Τον λένε..+λέξη εικόνας» στο διπλανό του και αυτό στον επόμενο μέχρι η φράση να φτάσει στο τέλος του κύκλου. Όταν φτάσει η φράση στο τέλος ο πρώτος μαθητής θα πρέπει να ρωτήσει «Πώς τον λένε; ή «Ποιος είναι;» και το τελευταίο παιδί στον κύκλο θα πρέπει να απαντήσει σωστά π.χ: «Τον λένε…». Στη συνέχεια δείχνουμε την εικόνα στην ολομέλεια και γίνεται επαλήθευση. Η δραστηριότητα επαναλαμβάνεται 3-4 φορές με διαφορετικό πρώτο και τελευταίο παιδί. |  | |